Մոսկվայում կանգնեցվել է լեգենդար հետախույզ Գևորգ Վարդանյանի հուշարձանը 22:42 • 24.10.12 Մոսկվայում՝ Տրոեկուրովի գերեզմանատանը, այսօր կայացել է լեգենդար հետախույզ, ԽՍՀՄ-ի հերոս Գևորգ Վարդանյանի հուշարձանի բացումը, հայտնում է ИТАР-ТАСС-ը: Արարողությանը մասնակցել են Ռուսաստանի Ներքին հետախուզության վետերանները, մշակույթի գործիչներ, հետախույզի բարեկամները: Հուշարձանի հեղինակը ՌԴ Ժողովրդական նկարիչ Ա. Կովալչուկն է: Հիշեցնենք, որ Գևորգ Վարդանյանն 88 տարեկան հասակում իր մահկանացուն կնքել էր այս տարվա հունվարին Մոսկվայում: Վարդանյանը հետախուզական գործունեությունը սկսել է Թեհրանում 16 տարեկան հասակում: «Ամիր» ծածկանունով ներթափանցել է բրիտանական հետախուզություն, մասնակցել 1943-ի Թեհրանի կոնֆերանսին «մեծ եռյակի» առաջնորդների անվտանգության ապահովմանը: 1951-1986թթ Վարդանյանը տիկնոջ հետ աշխատել է Իրանում, Իտալիայում, Ֆրանսիայում և Հունաստանում: 1992-ից այլևս չի գործել, զբաղվել է կադրերի պատրաստմամբ: